Żgħażagħ li jattendu taħriġ fil-Fondazzjoni Inspire ingħataw opportunita’ biex jidħlu fid-dinja tax-xogħol. Dan bl-għajnuna tal-koperattiva Empower li tgħin lil persuni b’diżabiltàjsibu impieg. Joseph, Jean Paul u Renald għandhom diżabbiltà intellettwali. Madankollu ħadu taħriġ  mill-Fondazzjoni Inspire u llum għandhom impjieg regolari. Dan bis-saħħa  tal-ħidma li tagħmel il-koperattiva empower li l-għan prinċipali tagħha hu li ssib impieg għal persuni b’diżabiltà. It-tliet żgħażagħ issa ilhom xahrejn jagħżlu l-ħwejjeġ li l-pubbliku jagħti lill-inspire, biex uħud jinbieghu fi ħwienet ta’ karità li għandha l-fondazzjoni u oħrajn jiġu esportati. Brian Cardona li jieħu hsieb l-esportazzjoni tal-ħwejjeg jgħid li għall-ewwel kien xettiku dwar l-impjieg tagħhom iżda stqarr li dawn iż-żgħażagħ kapaċi jtellgħu xogħol daqs ħaddieħor. Il-koperattiva Empower irnexxielha tintegra fid-dinja tax-xogħol persuni oħra b’diżabbiltà ma’ diversi kumpaniji li flok iħarsu lejn id-diżabiltà qed iħarsu lejn l-abbiltà ta’ dawn il-persuni.